text: ঈস্বর্যা মেনন (জন্ম: ঐশ্বর্যা মেনন; ৮ মে ১৯৯৫) একজন ভারতীয় চলচ্চিত্র অভিনেত্রী, যিনি তামিল, কন্নড় এবং মালয়ালম ছবিতে কাজ করে থাকেন।
  
  প্রাথমিক জীবন এবং শিক্ষা 
  ঈশ্বর্যা মেননের পরিবার ভারতের কেরালার বাসিন্দা, কিন্তু তিনি তামিলনাড়ুর এরোডে জন্মগ্রহণ করেছিলেন এবং সেখানেই বেড়ে ওঠেছিলেন। তিনি এরোডের ভারতী বিদ্যা ভবন ম্যাট্রিক উচ্চ মাধ্যমিক বিদ্যালয় থেকে উচ্চ মাধ্যমিক পড়াশুনা সম্পন্ন করেছিলেন। চেন্নাইয়ের এসআরএম বিশ্ববিদ্যালয় থেকে প্রশিক্ষণ নিয়ে তিনি বি.টেক সম্পন্ন করেছিলেন।
  
  কর্মজীবন 
  ঈশ্বর্যা থিয়্যা ভেলাই সেয়িয়ানুম কুমারু দিয়ে তামিল চলচ্চিত্রে আত্মপ্রকাশ করেছিলেন। তিনি দাসাভালা চলচ্চিত্রে অক্ষরা চরিত্রে অভিনয় করে কন্নড় চলচ্চিত্রে অভিষেক করেছিলেন। ছবিটি ১১ ই অক্টোবর ২০১৩ এ মুক্তি পেয়েছিল এবং ঈশ্বর্যার অভিনয় সাধারণত প্রশংসিত হয়েছিল। ওয়ানইন্ডিয়া অবশ্য লিখেছিল, "অক্ষরা, যদিও দেখতে বেশ সুন্দর, কিন্তু প্রধান অভিনেতার সাথে পর্দায় তার রসায়ন ভাল নয়। তিনি মানসিক প্রতিবন্ধী মেয়ে হিসাবে [একটি] খারাপ অভিনয় দিয়েছেন"।
  
  ঈশ্বর্যার পরের ছবিটি ছিল তামিল অ্যাপল পেনে। এই চলচ্চিত্রটি একজন মা ও মেয়ের সম্পর্কের উপর ভিত্তি করে তৈরি ছিল, মেয়ে হিসাবে ঈশ্বর্যা এবং তার মা হিসাবে ছিলেন রোজা। এরপরে তিনি কন্নড় ভৌতিক-কৌতুকধর্মী চলচ্চিত্র নমো বুথাত্মা-তে হাজির হয়েছিলেন।
  
  তিনি ফাহাদ ফজিল অভিনীত প্রণয়ধর্মী চলচ্চিত্র মুনসুন মুনগোজ দিয়ে মালয়ালমে অভিষেক করেছিলেন, যেখানে তিনি রেখা চরিত্রে অভিনয় করেছিলেন। তারপরে তিনি সিএস আমুধনের তমিজ পদম ২-এ কাজ করেছিলেন।
  
  চলচ্চিত্রের তালিকা
  
  তথ্যসূত্র
  
  বহিঃসংযোগ 
  
   
   
  
  বিষয়শ্রেণী:১৯৯৫-এ জন্ম
  বিষয়শ্রেণী:তেলুগু চলচ্চিত্র অভিনেত্রী
  বিষয়শ্রেণী:২১শ শতাব্দীর ভারতীয় অভিনেত্রী
  বিষয়শ্রেণী:ভারতীয় অভিনেত্রী
  বিষয়শ্রেণী:জীবিত ব্যক্তি
  বিষয়শ্রেণী:তামিলনাড়ুর অভিনেত্রী
  বিষয়শ্রেণী:ভারতীয় চলচ্চিত্র অভিনেত্রী
  বিষয়শ্রেণী:মালয়ালম চলচ্চিত্র অভিনেত্রী
  বিষয়শ্রেণী:তামিল চলচ্চিত্র অভিনেত্রী
title: ঈশ্বর্যা মেনন